ম্যারাথন
ঊনবিংশ শতকের শেষদিকে আধুনিক অলিম্পিক ক্রীড়ায় ম্যারাথন দৌড়কে ক্রীড়াবিষয়রূপে অংশগ্রহণের বিষয়টি প্রস্তাবনায় তুলে ধরা হয়। উদ্যোক্তা এবং সংগঠকগণ এ বৃহৎ জনপ্রিয় ক্রীড়াকে প্রাচীন গ্রীসের গৌরবোজ্জ্বল ঐতিহ্যকে ফিরিয়ে আনার লক্ষ্যেই এ উদ্যোগ গ্রহণ করেন। মাইকেল ব্রিল ম্যারাথন দৌড়কে এথেন্সে ১৮৯৬ সালে অনুষ্ঠিত প্রথম আধুনিক অলিম্পিক গেমসের ক্রীড়াসূচীতে অন্তর্ভুক্ত করতে সচেষ্ট হন।
গ্রীষ্মকালীন অলিম্পিকে দৌড়বাজী
ঐতিহাসিকভাবে দৌড়বাজীতে অনেক রকম বিভাগের প্রতিযোগিতা অনুষ্ঠিত হয়েছে। ১৯০০ ও ১৯২০ সালের অলিম্পিকে যেমন, গ্রীষ্মকালীন অলিম্পিকে দড়ি-টানাটানি প্রতিযোগিতা দৌড়বাজীর অন্তর্গত একটি বিভাগ হিসাবে আয়োজিত হয়েছিল। অথচ বর্তমানে দড়ি টানাটানি ও দৌড়বাজী দুটি সম্পুর্ণ পৃথক ক্রীড়া হিসাবে পরিগণিত হয়।